als_Latn dik_Latn sag_Latn
Në përfundim të ndeshjes me Pogradecin, disa specialistë dhe ish-futbollistë të skuadrës së Luftëtarit, shprehën mendimin se ekipi ka mangësi në përgatitjen fizike. Nëse do të kishte ende lojë, fitorja ndaj pogradecarëve mund të mos arrihej. Sipas tyre, shumë futbollistë e manifestuan dukshëm këtë mangësi dhe u pa qartë ndryshimi midis dy pjesëve të lojës. Është momenti që kjo mangësi të evitohet,por duhet bërë kujdes për të mos kaluar në sforcim, mbasi kjo jep efekt të kundërt. Përveç rritjes së “dozës” së stërvitjes nga trajnerët,duhet që vet lojtarët në fushë të racionojnë më mirë forcën fizike. Duket se trajneri Bledar Devolli e ka zbuluar këtë mangësi tek skuadra dhe ka disa ditë që ka rritur kohën e stërvitjes, por edhe intensitetin gjatë zhvillimit të saj. Në shumë ndeshje dhe në shumicën e humbjeve, Luftëtari është ndëshkuar në pjesët e dyta të ndeshjeve dhe ka pësuar gol në minutat e fundit. G. Beqiri
als_Latn